অনেক লড়াই, অনেক পরিশ্রম, আর হার না মানা মনোভাবের জোরে ফাইনালে উঠে এসেছিল ক্রোয়েশিয়া। তাঁদের অদ্যম লড়াই, পিছিয়ে পড়ার পরও বারবার ফিরে আসার নজির দেখে বাকি পৃথিবীর মানুষ তাকিয়ে ছিল তাদের দিকে। তাঁরা স্বাগত জানাতে চেয়েছিল নতুন এক চ্যাম্পিয়নকে। অন্যরা যখন ক্রোয়েটদের নিয়ে আবেগের জোয়ারে ভাসছে, নতুন চ্যাম্পিয়নের স্বপ্ন দেখছে, ফুটবল ঈশ্বর তখন মুচকি মুচকি হাসছেন! কারণ, ফাইনালের চিত্রনাট্যটা তিনি অন্যভাবেই লিখে রেখেছিলেন। তাই ফরাসিরা গোল করার আগেই তারা এগিয়ে গেলো ক্রোয়াটদের আত্মঘাতী গোলে! বিশ্বকাপ ফাইনালের ইতিহাসে প্রথম আত্মঘাতী গোল। পিছিয়ে পড়ার পর আবারও ফিরতে শুরু করেছিল ক্রোয়াটরা। কিন্তু শেষ রক্ষা আর হলো না। একে একে আরো তিন গোল করলেন গ্রিজম্যান, পল পগবা, এমবাপে। আর ক্রোয়েটাদের সেই আত্মঘাতী গোলের খানিকটা প্রতিদান দিলেন ফ্রান্সের গোলরক্ষক, অধিনায়ক হুরো লরিচ, একেবারে দৃষ্টিকটু এক গোল হজম করে! সব মিলিয়ে ফাইনালে ছয় গোল!